b'\n_START_ARTICLE_\nProductivitat en agricultura\n_START_PARAGRAPH_\nLa productivitat en agricultura \xc3\xa9s mesura com la proporci\xc3\xb3 entre els output (producci\xc3\xb3 final obtinguda) i inputs (entrades esmer\xc3\xa7ades) en agricultura. Com que els productes individuals normalment es mesuren en pes, les seves variades densitats fan que mesurar els outputs totals sigui dif\xc3\xadcil. Per tant els outputs es mesuren pel seu valor de mercat de l\xe2\x80\x99output final, cosa que exclou els productes intermedis com els subproductes del moresc que es fan servir de pinso. Aquest valor d\xe2\x80\x99output pot ser comparat amb diferents tipus d\xe2\x80\x99inputs com els del treball i el rendiment en agricultura. Aquestes s\xe2\x80\x99anomenen mesures parcials de la productivitat. Tamb\xc3\xa9 es pot mesurar la productivitat agr\xc3\xadcola per la productivitat de factor total (TFP). Aquest m\xc3\xa8tode de c\xc3\xa0lcul de la productivitat agr\xc3\xadcola compara un \xc3\xadndex d\xe2\x80\x99inputs agr\xc3\xadcoles amb un \xc3\xadndex d\xe2\x80\x99outputs. Aquest m\xc3\xa8tode es fa servir per posar remei a les defici\xc3\xa8ncies de les mesures parcials de productivitat. El canvis en la TFP normalment s\xe2\x80\x99atribueixen a millores en la tecnologia.\n_START_SECTION_\nImport\xc3\xa0ncia de la productivitat agr\xc3\xadcola\n_START_PARAGRAPH_\nLa productivitat dins una zona agr\xc3\xadcola, a m\xc3\xa9s de produir m\xc3\xa9s aliments, t\xc3\xa9 efectes econ\xc3\xb2mics m\xc3\xa9s amplis ._NEWLINE_A mesura que una regi\xc3\xb3 agr\xc3\xadcola es fa m\xc3\xa9s productiva s\xe2\x80\x99incrementa el seu avantatge comparatiu en l\xe2\x80\x99agricultura i pot produir amb un menor cost d\xe2\x80\x99oportunitat que en altres regions i per tant la regi\xc3\xb3 m\xc3\xa9s productiva \xc3\xa9 sm\xc3\xa9s competitiva en el mercat mundial. _NEWLINE_L\xe2\x80\x99increment de la productivitat agr\xc3\xadcola pot alleujerar la pobresa en els pa\xc3\xafsos menys desenvolupats on gran part de la apoblaci\xc3\xb3 es dedica a l\xe2\x80\x99agricultura. _NEWLINE_ _NEWLINE_Tamb\xc3\xa9 les persones que no viuen de l\xe2\x80\x99agricultura es beneficien de l\xe2\x80\x99al\xc3\xa7a en la productivitat gr\xc3\xa0cies al preus m\xc3\xa9s baixos i m\xc3\xa9s estables dels productes agr\xc3\xadcoles._NEWLINE_En un m\xc3\xb3n on la poblaci\xc3\xb3 total continua creixent la productivitat agr\xc3\xadcola resulta molt important. Pa\xc3\xafsos molt poblats com l\xe2\x80\x99\xc3\x8dndia i d\xe2\x80\x99altres fan esfor\xc3\xa7os per millorar la productivitat agr\xc3\xadcola Gr\xc3\xa0cies a la creaci\xc3\xb3 de varietats d\xe2\x80\x99arr\xc3\xb2s de maduraci\xc3\xb3 primerenca al subcontinent indi es fa durant un any una collita de blat i una altra d\xe2\x80\x99arr\xc3\xb2s quan abans nom\xc3\xa9s es feia una sola de blat._NEWLINE_La productivitat agr\xc3\xadcola est\xc3\xa0 lligada amb el desenvolupament sostenible.'